Nju Jork: Mbyllet programi i përgjimit të myslimanëve
Autoritetet në qytetin e Nju Jorkut kanë vendosur të shpërbëjnë njësinë e përgjimit të komunitetit mysliman
Departamenti policor i qytetit të Nju Jorkut ka shpërbërë njësinë që përgjonte myslimanët në xhami dhe pika grumbullimi në komunitete. Kjo njësi e organizuar në 2003, nën kryebashkiakun Michael Bloomberg, kishte si detyrë grumbullimin e të dhënave për plane të mundshme terroriste apo komplote të tjera. Komuniteti i larmishëm mysliman i qytetit është ankuar prej kohësh për punën e kësaj njësie, duke ngritur argumentin se përgjimet përbëjnë shkelje të të drejtave kushtetuese dhe diskriminim mbi baza fetare dhe etnike. Si shumë njujorkezë, Maimana Abdul-Hakim është e mendimit se sulmet e 11 shtatorit ishin një thirrje alarmi për shumë amerikanë dhe se ishte e nevojshme rritja e vigjilencës. Por kjo pjesëtare e Xhamisë së Vëllazërisë Myslimane në Harlem u trondit kur mësoi se xhamia e saj përgjohej nga Njësia Demografike e policisë së Nju Jorkut. Ajo shprehet e çliruar që kjo njësi tani nuk ekziston më: Abdul Sabir, pastrues i xhamisë, besimtar mysliman, po ashtu u gëzua nga lajmi: Ndjenja e mosbesimit ndaj komisionerit të policisë Raymond Kelly lidhur me programin e përgjimit është ngulur thellë në udhëheqjen e komunitetit mysliman në Nju Jork, thotë Imam Al Hajj Talib Abdur al Rashid, president i Këshillit Udhëheqës Islamik në Nju Jork: Megjithatë imami është i rezervuar në optimizëm. Ai thotë se shpërbërja e Njësisë Demokrafike ka treguar angazhimin e kryebashkiakut Bill de Blasio për të ndalur identifikimin në baza etnike, fetare apo racore: Udhëheqësit e komunitetit mysliman, policia dhe zyra e kryebashkiakut janë zotuar të punojnë për të rritur besimin e ndërsjelltë, por aktivistët thonë se përparimi i vërtetë do të realizohet kur të dëshmohet me vepra se nuk ka më tentativa për të vënë në shënjestër banorë në bazë të përkatësisë fetare apo etnike. Zyrtarët vazhdojnë të shprehin zotimin se do të bëjnë ç’është e mundur brenda ligjit për të mbrojtur njujorkezët nga terrorizmi.